Diari Oficial de la Generalitat Valenciana


Sumari del DOGV 4511, del 30-05-2003 (2003/6101)

Edicte de notificació de denegació de la desqualificació voluntària sol·licitada per Juan Carlos Barredo, amb número d'expedient 46-1G-388/94/250.
--------------------------------------------------------------------------------------------------------------------------------------------------

### Dades del document

Número de DOGV
:   4511

Data del DOGV
:   30-05-2003

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2003/6101


Organisme emissor
:   Conselleria d'Obres Públiques,Urbanisme i Transports

Tipus de document
:   Edicte

Edicte de notificació de denegació de la desqualificació voluntària sol·licitada per Juan Carlos Barredo, amb número d'expedient 46-1G-388/94/250. [2003/X6101]
  
De conformitat amb el que establix l'article 59 de la Llei de Règim Jurídic de les Administracions Públiques i del Procediment Administratiu Comú, es procedix a la notificació de denegació de la desqualificació voluntària sol·licitada pel senyor Juan Carlos Barredo Peiman, ja que no s'ha pogut realitzar en el seu domicili.
  
Este Servici Territorial d'Arquitectura i Habitatge, amb data 11 de març de 2003, ha dictat la següent resolució:
  
?Vist l'escrit del senyor Juan Carlos Barredo Peiman, pel qual sol·licita la desqualificació voluntària d'un dels habitatges emparats en l'expedient 46-1G-388/94/250 situat a València, carrer Tres Forques, 118, 4a, i en atenció als següents:
  
Antecedents de fet
  
Primer. L'expedient 46-1G-388/94/250, promogut per Proara Immuebles, SA, per a la construcció de 65 habitatges de protecció oficial, en els carrers Tres Forques i Tres Creus, de València, va ser qualificat provisionalment el 13 de febrer de 1995, i va obtindre la qualificació definitiva el 28 de gener de 1997.
  
Segon. Mitjançant escrit presentat el 25 de febrer de 2003, el senyor Juan Carlos Barredo Peiman sol·licita la desqualificació voluntària d'un dels habitatges emparats en el citat expedient, el situat en el carrer Tres Forques, 118, 4ª, de València.
  
Tercer. Que la senyora Talat Peiman Farid és propietària de l'habitatge abans indicat en virtut de l'escriptura de compravenda atorgada per Proara Immuebles, SA, amb data 5 de març de 1997 davant del notari de València, senyor Miguel García-Granero Márquez, al núm. 576 del seu protocol.
  
Fonaments de dret
  
Primer. L'article 147 del Decret 2114/1968, de 24 de juliol, que aprova el Reglament sobre Habitatges de Protecció Oficial, determina que els propietaris d'Habitatges de Protecció Oficial podran demanar la desqualificació voluntària dels seus habitatges, que podrà concedir-se amb caràcter discrecional i sempre que d'esta no es deriven perjuís per a tercers.
  
Respecte d'això, cal assenyalar que els plans d'habitatge i els convenis anuals determinen una quota màxima d'habitatges que poden ser objecte de qualificació. Per consegüent, quan es desqualifiquen habitatges que s'han qualificat dins dels objectius anuals del pla, hi ha un perjuí per a aquells tercers que, tenint els requisits per a accedir a habitatges amb ajudes públiques, no han pogut fer-ho per exhauriment de la quota assignada a la comunitat autònoma de què es tracte.
  
Segon. Una vegada concedida la qualificació definitiva només podrà ser modificada o anul·lada pels procediments de revisió establits en la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, segons s'establix en l'article 98 del citat Decret 2114/1968, de 24 de juliol, i l'article 20 del Reial Decret 3.148/1978, de 10 de novembre, pel qual es desenvolupa el Reial Decret Llei 31/1978, de 31 d'octubre, sobre política d'habitatge.
  
Tercer. El Decret 92/2002, de 30 de maig, del Govern Valencià, sobre actuacions protegides en matèria d'habitatge i sòl per al període 2002-2005, establix en la disposició addicional onzena la prohibició de desqualificació voluntària a petició dels seus propietaris, fins que no hagen transcorregut quinze anys, comptadors des de la qualificació definitiva d'estos, dels habitatges subjectes a plans anteriors que s'hagueren acollit a les mesures de finançament establit per als plans esmentats.
  
Vistos els antecedents de fet i els fonaments de dret citats, este Servici Territorial resol:
  
Denegar la desqualificació voluntària sol·licitada pel senyor Juan Carlos Barredo Peiman de l'habitatge propietat de la senyora Talat Peiman Farid, emparat en l'expedient 46-1G-388/1994/250, situat a València, carrer Tres Forques, 118, 4ª.
  
Contra la present resolució, que no posa fi a la via administrativa, es podrà interposar recurs d'alçada davant el director general d'Arquitectura i Habitatge, en el termini d'un mes, comptador des del dia següent de la recepció de la notificació, d'acord amb el que disposa l'article 115 de la Llei 30/92, de 26 de novembre, de Règim Jurídic de les Administracions Públiques i del Procediment Administratiu Comú, en la nova redacció que els dóna la Llei 4/1999, de 13 de gener?.
  
Cosa que es comunica perquè en prengueu coneixement i als efectes oportuns.